Xerocomellus pruinatus

Xerocomellus pruinatus Boletaceae familiako onddo espezie bat da.

Sinonimoak: Boletus cupreus, Versipellis pruinata, Xerocomus pruinatus, Boletus fragilipes, Suillus pruinatus, Suillus fragilipes, Xerocomus chrysenteron var. robustus, Boletellus fragilipes, Boletellus pruinatus f. luteocarnosus, Boletellus pruinatus.

 Deskribapena 
Kapela: 4 eta 8 cm bitarteko diametrokoa, hasieran hemisferikoa, gero ganbil lautua, ertz biribilduarekin, uhindua eta soberakinekin. Kapelaren azala tomentuduna, lehorra, pixka bat pitzatua eta geruza fin pruinadun zurixka batez estalia ale gazteetan, nahiko kolore ilunekoa, marroi-gorrixka edo marroi-ardo kolorekoa.

Poroak: Txikiak, hori-limoi kolore oso zurbilarekin, adinarekin oliba kolorekoak, atzamarrekin sakatzean apur bat urdinxka bihurtzen dira.

Tutuak: Poroen kolore bereko laburrak eta meheak.

Hanka: Zilindrikoa, luze samarra, gainazal leunarekin eta hori-limoi kolore argiarekin, gorri-odol koloreko pikorrez estalia, urdin bihurtzen da maneiatzen denean.

Haragia: Gogorra, laster biguna, hankan haritsua, kolore hori zurbilekoa, ebakitzean urdinxka, arbeletxeko kolorekoa oinaren oinarrian, usain eta zapore nabarmenik gabea.

 Jangarritasuna 
Jangarri kaskarra.

 Nahasketa arriskua 
Boletus chrysenteron delakoarekin nahas daitekeen espeziea da, eta honetatik bereizten da kapelaren kolore ilunagatik eta fibrilarik edo saihetsik gabeko hanka ilunagatik eta hori-limoi kolorekoagatik.

 Sasoia eta lekua 
Batez ere udazkenean. Koniferoen azpian (Abies, picea eta Pinus), baita zuhaitz hostozabalen azpian ere (Fagus eta Quercus), batez ere lur azidoetan, menditar joera. Urria.

 Banaketa eremua   
Ameriketako Estatu Batuak, Mexiko, Europa, Errusia, Kaukasia, Hego Korea, Australia.

 Erreferentziak 

 Kanpo estekak 

Kategoria:Xerocomellus
Kategoria:Ameriketako Estatu Batuetako onddoak
Kategoria:Mexikoko onddoak
Kategoria:Europako onddoak
Kategoria:Errusiako onddoak
Kategoria:Kaukasoko onddoak
Kategoria:Hego Koreako onddoak
Kategoria:Australiako onddoak